CELEX: C2005/171/49
Language: da
Date: 2005-07-09 00:00:00
Title: Sag T-170/05: Sag anlagt den 21. april 2005 af Renate AMM og 14 andre tjenestemænd mod Europa-Parlamentet

9.7.2005   
            
            
               DA
            
            
               Den Europæiske Unions Tidende
            
            
               C 171/30
            
         Sag anlagt den 21. april 2005 af Renate AMM og 14 andre tjenestemænd mod Europa-Parlamentet
   (Sag T-170/05)
   (2005/C 171/49)
   Processprog: fransk
   Ved De Europæiske Fællesskabers Ret i Første Instans er der den 21. april 2005 anlagt sag mod Europa-Parlamentet af Renate AMM, Bruxelles, og 14 andre tjenestemænd, ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Annullation af afgørelserne om at udnævne sagsøgerne til tjenestemænd ved De Europæiske Fællesskaber, for så vidt som sagsøgernes indplacering ved ansættelsen herved fastsættes i henhold til artikel 12 eller artikel 13, stk. 2, i vedtægtens bilag XIII.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   De påberåbte søgsmålsgrunde og væsentligste argumenter er identiske med dem, der er påberåbt i sagerne T-130/05, T-160/05 og T-162/05, og ligner dem, der er påberåbt i sagerne T-58/05 og T-164/05.